Source: https://support.netvisor.fi/hc/fi/articles/234004128-Liitetiedot-toimintakertomus-ja-rahoituslaskelma
Timestamp: 2018-04-24 16:28:55+00:00
Document Index: 24902070

Matched Legal Cases: ['kko ', 'kko ', 'kko ', 'kko ', 'kko ', 'kko ']

Liitetiedot, toimintakertomus ja rahoituslaskelma – Netvisor tukiportaali
Liitetiedot, toimintakertomus ja rahoituslaskelma
(Taloushallinto > Kirjanpito > Tilinpäätös)
Liitetietojen tekeminen kuuluu tilinpäätökseen. Liitetietoja ei saa pois tasekirjasta. Aktiivinen kausi kohdasta valitaan minkä tilikauden liitetietoja käydään lisäämään/muokkaamaan.
Liitetieto raportti avautuu klikkaamalla Liitetiedot linkkiä.
Liitetietoraportin valitseminen
Mikäli tilikausi alkaa 1.1.2016 tai myöhemmin pitäisi valita liitetiedoista (2016-versio). Mikäli tilikausi on alkanut vuoden 2015 puolella, voit valita kumpaa liitetieto versiota käytät. Liitetietoversion valinta tapahtuu painamalla "ota mukaan" linkkiä halutun rivin kohdalla. Liitetiedot (2016 -versio) on pien- ja mikroyritysasetuksen mukainen.
Mikäli on valittu väärä versio, saat tilanteen korjattua avaamalla väärä liitetietoversio ja painamalla linkkiä merkitse raportti valmiiksi. Sitten painetaan sitten "Poista raporttipohja valitun tilikauden tilinpäätösaineistosta" -linkkiä. Tämän jälkeen tullaan tilanteeseen, jossa kumpaakaan liitetietopohjaa ei ole valittuna ja nyt valitaan oikea pohja "ota mukaan" -linkin kohdasta.
Vuoden 2016 liitetietoraportilla on samat muokkausmahdollisuudet kuin vanhallakin, mutta koska rakenne muuttuu kohtalaisen paljon, emme voineet lähteä kopioimaan käyttäjän muokkaamia tekstejä automaattisesti uudelle pohjalle. Tämä tulee tehdä nyt siirtymävaiheessa käsin, mutta seuraavan tilinpäätöksen yhteydessä ovat nyt annetut tekstit taas paikallaan.
Liitetietoraportin muokkaus (esimerkissä käytetty 2016 -versiota)
Kun liitetietoraportin avaa, saadaan ylläolevat valinnat näkyviin.
Muokkaa raporttipohjan asetuksia: Valinnan takaa voidaan muuttaa liitetieto lomakkeen nimeä ja valita näytetäänkö lomakkeella edellisen kauden vertailutiedot.
Poista raporttipohja: Poistaa valitun raporttipohjan yritykseltä. Vanhaa liitetieto raporttipohjaa ei saa poistettua kokonaan. Vuoden 2016 raporttipohjaa ei kannata poistaa.
Kopio raporttipohja: Voit kopioida raporttipohjan toiselle yritykselle, johon sinulla on kirjanpitäjän oikeudet. Kopiossa kopioidaan ns liitetietopohjan rakenne, eli otsikot. Mutta käyttäjän syöttämät tekstit tai luvut ei kopioidu uudelle yritykselle.
Uudelleen numeroi liitetietotositteet: Liitetietositteiden numeroinnin voi vaihtaa päivämäärän perusteella. Vanhin tosite saa pienimmän numeron. Muuten numerointi tapahtuu syöttöjärjestyksessä. Uudelleen numerointi numeroi vain valitun kauden liitetietotositteet.
Lasketa raportti: Netvisor laskee arvot kirjanpidosta lomakkeelle. Laskettamisessa voidaan ottaa kantaa mitä tietoja säilytetään.
Muodosta pdf: Tekee raportista pdf tiedoston
Merkitse raportti valmiiksi: Tekee raportin valmis -tilaan. Valmis tilassa oleva raportti tulee mukaan tasekirjalle. Valmiin raportin voi kuitenkin vielä palauttaa keskeneräiseksi, jolloin sitä voi muokata. Tämä tapahtuu painamalla "muokkaa raporttipohjan asetuksia" -linkkiä.
Listaa liitetietotositteet: Listaa yrityksessä käytetyt liitetietotositteet.
Otsikkorivien muokkaaminen
Liitetietoja voidaan muokata otsikkotasolla, lisäksi rivien selitteitä voi vaihtaa ja valita laskettaako Netvisor kyseisen rivin arvoja kirjanpidosta kaavan perusteella. Myöskin rivien näkyvyyttä ja paikkaa voidaan vaihtaa. Riveillä on näkyvissä, minkä tyyppinen rivi on kyseessä.
Otsikkorivin lisääminen: Liitetietoihin voidaan lisätä uusi otsikko raporttipohjan oikeasta yläreunasta.
Aliotsikon lisääminen: Olemassa olevan rivin alle voidaan lisätä uusi aliotsikko kyseisen rivin uusi aliotsikko -linkistä.
Rivin siirtäminen: Olemassa olevaa riviä voidaan siirtää raportilla halutun otsikon alle.
Rivin järjestyksen vaihto: Ns. alikersantinnatsat -painikkeista voidaan vaihtaa rivien järjestystä. Rivi siirtyy yhden pykälän alaspäin tai ylöspäin rivin hierarkkian sisällä. Jos kyseessä on aliotsikon alla oleva rivi, sitä ei voi näistä vaihtaa otsikkotasolla ylöspäin. Tämä pitää tarvittaessa tehdä rivin siirto -toiminnolla.
Rivien näkyvyys: Liitetietoraportilta voidaan poistaa rivejä näkyvistä, eli ns. piilottaa halutut rivit. Kun raportti avataan ensimmäisen kerran, on oletuksena kaikki rivit näkyvillä. Piilotettuja rivejä ei näy valmiilla raportilla.
Rivin piilotus onnistuu ottamalla halutulta riviltä ruksin pois otsikon edestä ja painamalla Tallenna otsikoiden näkyvyys -nappia.
Rivin saa takaisin näkyville
Mikäli rivi/rivit halutaan myöhemmin näkyville, tulee raportin vasempaan yläkulmaan linkki (Näytä piilotetut otsikot). Tästä painamalla saadaan myös piilotetut rivit näkyville ja laittamalla ruksin takaisin halutun rivin kohdalle ja painamalla Tallenna otsikoiden näkyvyys -napista, tulee se taas oletuksena näkyville raportille.
Rivin muokkaaminen: Olemassa olevaa riviä voi muokata muokkaa -painikkeesta.
Rivien poistaminen: Tämän avulla saadaan poistettua haluttu rivi. Jos rivi on poistettu, ei sitä saa enää takaisin. Sen suhteen kannattaa mieluummin käyttää rivin piilottamista.
Rivitietojen hallinta
Rivitietoa pääsee muokkaamaan olemassa olevan rivin kohdalta muokkaa linkistä tai jos on tehnyt kokonaan uuden rivin, tullaan rivitietojen hallintaan uusi otsikko/uusi aliotsikko linkkiä painamalla.
Otsikko: Jos halutaan luoda liitetietoraportille otsikko rivi, valitaan otsikko ja syötetään siihen haluttu nimi.
Tyhjän rivin luonti: Liitetietoraportille ei suoraan saa luotua tyhjää riviä, mutta asian voi tehdä niin, että antaa nimeksi vaikkapa pelkän pisteen tms. Sitten mennään muokkaamaan rivin otsikkoa ja sen arvoa, jolloin tiedot saa poistettua ja raportille tulee näkyviin tyhjä rivi. Tällöin saadaan liitetietoraportille halutessaan suurempi väli rivien suhteen.
Tilien tai tiliryhmien saldo:
Summaustaso:
Valitse tilit: Valitaan tilit/tiliryhmät, joiden saldot otetaan mukaan laskentaan. Uuden tilin/tilityhmän voi lisätä Lisää uusi tili/tiliryhmä -linkistä. Lisätty tili voidaan poistaa tilin/tiliryhmän laskennasta tilirivin perässä olevasta punaisesta ruksista
Käyttäjän syöttämä selite: Käyttäjän syöttämä selite, jolla voidaan syöttää tekstitietoa liitetietoihin. Tekstin määrää ei ole rajoitettu. Seliterivin otsikkoa voidaan sisentää, lihavoida, kursivoida- A-napista saadaan valittu otsikkorivin kohdalle tausta tummennettua. Rivi voidaan poistaa poisto -painikkeesta.
Varsinainen selite syötetään otsikkorivin alla näkyvään kenttään.
Tämä näkyy alla olevasti liitetietoraportin muokkaus näkymässä.
Näin varsinaisella liitetietoraportilla
Käyttäjän syöttämä summa: Voi syöttää summan käsin. Summat lasketaan yhteen ylemmän tason summariville. Summarivin alatasoksi voi luoda toisia summarivejä tai tilivälin omaavia rivejä. Summarivejä kannattaa käyttää jos esim. esitettävä summatieto koostuu sekä käyttäjän syöttämistä summista että tileistä lasketuista summista.
Summarivi: Tämä rivi summaa sen alla olevien rivien summan yhteen. Alla esimerkki.
Liitetietotositteissa voidaan tuoda mukaan esim. vuokrasopimuksia, henkilöstömääriä, velkakirjoja yms. muita tilinpäätöksen kannalta oleellisia tietoja. Jokaisen yrityksen kohdalla liitetietojen tarpeellisuus tulee määritellä erikseen, mutta se on tehty Netvisorissa mahdolliseksi. Liitetietotositteet saa listattua liitetietoraportilta sekä kirjanpidon raporttien kautta, mutta niiden lisäys ja hallinnointi tapahtuu vain liitetietoraportin kautta. Liitetietotositteet tulostuvat tilikausiarkistoon osaksi tase-erittelyä. Liitetietotositteet tulevat mukaan aineistokopiopalveluun.
Liitetietotositteen lisäys
Lisääminen tapahtuu halutulle riville painamalla rivin kohdalla alla olevaa painiketta.
Tullaan alla olevaan näkymään, jossa voidaan antaa liitetieto tositteelle kuvaus ja hakea haluttu tosite kirjanpidosta. Tositteen tulee olla PDF-muodossa ja mielellään kooltaan alle 10Mt. Liitetietotositteen numerointi on automaattinen ja lisäksi kausi sekä päiväys (kauden viimeinen päivä) muodostuvat automaattisesti sen mukaan ollaanko tekemässä välitilinpäätöstä vai virallista, koko tilikauden tilinpäätöstä. Liitetietotositteen voi kopioida, mitätöidä tai poistaa.
Liitetietotositteen muokkaus/poisto
Liitetietotositetta voi muokata, kun kyseisen tositteen hakee. Muokkauksesta jää jälki tositteen muutoshistoriaan.
Tositteen voi poistaa poista linkistä tai mitätöidä halutun tositteen mitätöi tosite -painikkeesta. Muokkausnäkymässä voi myös kopioida halutun tositteen.
Liitetiedot kirjanpidon raporteilla
Liitetietotositteet saadaan myös näkyviin kirjanpidon raportoinnin kautta. Valitaan raportin muodoksi liitetietotositteet. Myös liitteet avataan raporttiin näkyväksi.